CELEX: C2006/224/19
Language: sl
Date: 2006-09-16 00:00:00
Title: Zadeva C-83/05: Sodba Sodišča (šesti senat) z dne 13. julija 2006 (predlog za sprejetje predhodne odločbe Amtsgericht Freiburg — Nemčija) — Bernd Voigt (Vzpostavitev notranjega trga — Približevanje zakonodaj — Motorna vozila — Postopek ES-homologacije — Direktiva 70/156/EGS — Obseg — Razvrstitev po tehničnih lastnostih tipov vozil — Vpliv nacionalne ureditve, ki ureja pogoje za vključitev v cestni promet, na razvrstitev vozil)

16.9.2006   
            
            
               SL
            
            
               Uradni list Evropske unije
            
            
               C 224/11
            
         Sodba Sodišča (šesti senat) z dne 13. julija 2006 (predlog za sprejetje predhodne odločbe Amtsgericht Freiburg — Nemčija) — Bernd Voigt
   (Zadeva C-83/05) (1)
   
   (Vzpostavitev notranjega trga - Približevanje zakonodaj - Motorna vozila - Postopek ES-homologacije - Direktiva 70/156/EGS - Obseg - Razvrstitev po tehničnih lastnostih tipov vozil - Vpliv nacionalne ureditve, ki ureja pogoje za vključitev v cestni promet, na razvrstitev vozil)
   (2006/C 224/19)
   Jezik postopka: nemščina
   Predložitveno sodišče
   Amtsgericht Freiburg
   Stranka v postopku v glavni stvari
   
      Tožeča stranka: Bernd Voigt
   Predmet
   Predlog za sprejetje predhodne odločbe — Amtsgericht Freiburg — Razlaga Direktive Sveta 70/156/EGS z dne 6. februarja 1970 o približevanju zakonodaje držav članic o homologaciji motornih in priklopnih vozil (UL L 42, str. 1), kot je bila spremenjena z Direktivo Sveta 92/53/EGS z dne 18. junija 1992 (UL L 225, str. 1) — Registracija, ki jo opravi država članica, vozila kategorije M 1 (osebni avtomobil) za katerega je bila opravljena ES-homologacija — Možnost za nacionalne organe, da kaznujejo voznika navedenega vozila za nekatere prekrške, določene z Zakonom o cestnem prometu, ki veljajo za težka tovorna vozila — Omejitev hitrosti na avtocesti ki velja zgolj za težka tovorna vozila
   Izrek
   Direktiva Sveta 70/156/EGS z dne 6. februarja 1970 o približevanju zakonodaje držav članic o homologaciji motornih in priklopnih vozil, kot je bila spremenjena z Direktivo Sveta 92/53/EGS z dne 18. junija 1992, se razlaga tako, da ne nasprotuje nacionalni ureditvi, po kateri za tako vozilo, ki se obravnava v postopku v glavni stvari, ne veljajo nacionalni predpisi glede hitrosti za osebne avtomobile, ampak veljajo tisti, ki se upoštevajo za težka tovorna vozila, čeprav je bilo to vozilo registrirano kot osebni avtomobil na podlagi ES-homologacije tipa vozila, določene na podlagi te direktive.
   
      (1)  UL C 82, 2.4.2005.